Prílohy k žiadosti o stavebné povolenie:
(Dodatočné povolenie stavby)
Podľa vyhl. 453/2000Zz,§8odst.2

1.	doklady, ktorými sa preukazujú vlastnícke alebo iné práva k pozemkom a stavbám (list vlastníctva originál z Katastrálneho úradu, nájomná alebo iná zmluva s majetkovým právom k pozemku s majiteľom pozemku) pokiaľ bolo vydané územné rozhodnutie na danú stavbu, list vlastníctva sa nepreukazuje za podmienky, že po právoplatnosti územného rozhodnutia nedošlo k zmene vlastníckych práv §58 ods.2)
2.	snímka z katastrálnej mapy súčasného  stavu územia ( originál z katastrálneho úradu)
3.	právnické osoby výpis z obchodného registra, živnostenský list, zriaďovacia listina a pod.
4.	Doklad o uhradení správneho poplatku podľa zákona NRSR 145/1995 Z.z. o správnych poplatkoch v znení neskorších predpisov (úhrada v hotovosti, alebo bankovým prevodom)
5.	projektová dokumentácia v dvoch  vyhotoveniach. ( jedno vyhotovenie sa vráti stavebníkovi ako právoplatne schválené)
Projektová dokumentácia stavby (projekt), ktorú vypracovala oprávnená osoba. Musí obsahovať najmä:
I.   sprievodnú správu so základnými údajmi o stavbe 
II.  súhrnnú technickú správu, z ktorej musí byť dostatočne zrejmé:
a)   navrhované urbanistické, architektonické a stavebno-technické riešenie stavby, jej konštrukčných častí a použitie vhodných stavebných  výrobkov vo väzbe na splnenie základných požiadaviek na stavby (§43d) a dodržanie všeobecných technických požiadaviek na výstavbu vrátane všeobecných technických požiadaviek na stavby užívané osobami s obmedzenou schopnosťou pohybu, Výpočet obostavaného priestoru  podľa STN 7340 55 každého stavebného objektu samostatne
b) požiarnobezpečnostné riešenie podľa osobitných predpisov
c) nároky na zásobovanie energiami a vodou, odvádzanie odpadových vôd, dopravu vrátane parkovania, zneškodňovanie odpadov a riešenie  napojenia stavby na existujúce inžinierske siete a zariadenia technického vybavenia územia
d) údaje o jestvujúcich ochranných pásmach, nadzemných a podzemných objektoch, vrátane    inžinierskych sietí a zariadení technického vybavenia 
e) pri stavbách s prevádzkovým, výrobným alebo technickým zariadením aj údaje o technickom alebo výrobnom zariadení, o koncepcii skladovania, o riešení vnútornej dopravy a plôch pre obsluhu, údržby  a opravy, prípadne nároky na vykonanie skúšobnej prevádzky po dokončení stavby
f) údaje o splnení podmienok určených dotknutými orgánmi štátnej správy ak boli obstarané pred podaním  žiadosti
g) usporiadanie staveniska a opatrenia na zaistenie bezpečnosti a ochrany zdravia pri práci, ak ide o uskutočňovanie stavebných prác za mimoriadnych podmienok
h) spôsob zaistenia bezpečnosti a ochrany zdravia pri práci a bezpečnosti technických zariadení pri výstavbe aj pri budúcej prevádzke
III. a) celkovú situáciu stavby (zastavovací plán) v mierke spravidla 1:200 až 1:500 s vyznačením hraníc	pozemkov a ich parcelných čísel podľa katastra nehnuteľností, vrátane susedných pozemkov a existujúcich stavieb na nich, podzemných sietí a zariadení technického vybavenia,  návrhu prípojok na dopravné a technické vybavenie územia, ochranných pásiem 
      b) vytyčovacie výkresy alebo potrebné geometrické parametre vyznačené v zastavovacom pláne jednoduchých, alebo drobných stavieb, prípadne ďalšie výkresy podľa  charakteru a zložitosti stavby
c) stavebné výkresy stavby, z ktorých je zrejmý existujúci a navrhovaný stav, predovšetkým pôdorysy, rezy, pohľady (v mierke 1:100) obsahujúce jednotlivé druhy konštrukcií stavby  a ich častí (napr. základy, nosné konštrukcie, schodiská, komíny, strešné konštrukcie...), polohové  a výškové usporiadanie stavieb a všetkých jej priestorov s presným vyznačením funkčného určenia, schématické vyznačenie vnútorných rozvodov a inštalácií (zdravotno-technické vrátane požiarneho  vodovodu, silnoprúdové, slaboprúdové, plynovodné atď.), technické zariadenia (kotolne, výťahy a  (pod.), úpravy a riešenia predpísané na osobitné zabezpečenie stavieb z hľadiska civilnej a požiarnej   ochrany a z hľadiska splnenia základných požiadaviek na stavby.
 d) Pri stavbách prevádzkových, výrobných alebo technických zariadení musia stavebné výkresy    obsahovať priestorové umiestnenie strojov a zariadení, vrátane vnútorných komunikácií
 e) projekt organizácie výstavby pri stavbách s osobitnými nárokmi na uskutočňovanie, pokiaľ nestačia údaje uvedené v súhrnnej technickej správe
 f) statické posúdenie stavby, ktoré preukazuje mechanickú odolnosť a stabilitu nosnej konštrukcie,     ( kontrolovateľný statický výpočet)
 g) ak stavebník žiada o stavebné povolenie postupne na jednotlivé stavby súboru, projektová     dokumentácia prvej stavby musí obsahovať celkovú situáciu
h) od 1.1.2008 je nutné v zmysle Zákona č. 555/2005Z.z. o energetickej hospodárnosti budov a o zmene a doplnení niektorých zákonov  pri stavbách rodinných domov, bytových domov, administratívnych budov, budov škôl a školských zariadení, budov nemocníc, budov hotelov a reštaurácii, športových hál, budov na veľkoobchodné a maloobchodné služby a ostatných nevýrobných budov spotrebujúcich energiu, aby projektant v zmysle §4 ods.3 uvedeného zákona zahrnul do projektovej dokumentácie minimálne požiadavky na energetickú hospodárnosť nových budov a existujúcich budov navrhnutých na významnú obnovu a ich zmien spolu s výsledkom energetického posudku , ktorý bude uvedený v technickej správe projektovej dokumentácie 
IV. projekt stavby sa predkladá vo vyhotovení, ktoré zaručuje stálosť tlače

6.   doklady o rokovaní s dotknutými orgánmi a s účastníkmi stavebného konania, stanoviská, súhlasy príp. rozhodnutia dotknutých orgánov, ak ich predpisujú osobitné predpisy (napr. o ochrane poľnohospodárskeho pôvodného fondu, lesného pôdneho fondu, o ochrane ovzdušia, o ochrane prírody a krajiny, o posudzovaní vplyvov na ŽP, hygienik, požiarna ochrana, cestný orgán,  povolenie výnimky pre stavby v ochrannom pásme dráhy, št. pamiatkovej starostlivosti, Technická inšpekcia, správcov inžinierskych sietí (TVS, ZSE, SPP, Slovak Telecom, Železnice SR, Lesy SR, Orange, Povodie Váhu ... )
7.  vyhlásenie oprávnenej osoby, že bude zabezpečovať odborné vedenie stavby, v prípade, že pri podaní žiadosti o stavebné povolenie je stavebníkovi známy zhotoviteľ stavby a súčasne priloží aj výpis z obchodného registra resp. živnostenský list zhotoviteľa stavby, 
8. Pri jednoduchých  stavbách  uskutočňovaných svojpomocou vyhlásenie kvalifikovanej osoby, že bude vykonávať stavebný dozor nad stavbou, ak stavebník nie je sám spôsobilý vykonávať stavebný dozor
9. Iné doklady ktoré sú potrebné pre jednoznačné posúdenie pre účely stavebného konania na základe vyžiadania stavebného úradu.
10. Pre dodatočné povolenie stavby predložiť geometrické zameranie hotovej stavby